Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projekts “Eiropas Ekonomikas zonas finanšu instrumenta 2014.-2021.gada perioda programmas “Vietējā attīstība, nabadzības mazināšana un kultūra sadarbība” neliela apjoma grantu shēmas atklātā projektu iesniegumu konkursa** **“Atbalsts biznesa ideju īstenošanai Latgalē” īstenošanas noteikumi” VSS-589** |

(dokumenta veids un nosaukums)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | Nosūtīts saskaņošanai: 12.11.2020.; 30.11.2020. |
|  |  |
| Saskaņošanas dalībnieki | Tieslietu ministrija, Finanšu ministrija, Labklājības ministrija, Latvijas Pašvaldību savienība, Latvijas Tirdzniecības un rūpniecības kamera |
|    |  |
|  |  |  |

|  |  |  |
| --- | --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas, Finanšu ministrijas, Latvijas pašvaldību savienības |  |
|    |  |
|     |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |  |
|    | Labklājības ministrija |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| N.p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | Anotācija | **Finanšu ministrija**Papildināt MK noteikumu projekta anotācijas I sadaļas 2.punktu ar skaidrojumu:- no kā izriet MK noteikumu projekta 8.1.apakšpunktā noteiktais termiņš, ka valsts sociālās apdrošināšanas obligātās iemaksas jāveic vismaz vienu gadu pēc darba vietas izveides, lai būtu skaidra normas pamatotības un samērīguma argumentācija konkrētā mērķa sasniegšanai; - atsaucoties uz šī atzinuma pirmo iebildumu – skaidrot, cik un kādi MK noteikumi plānoti programmā “Vietējā attīstība, nabadzības mazināšana un kultūras sadarbība” un kas tiek atrunāts katrā no tiem. Tas nepieciešams, lai būtu viennozīmīgi saprotams, piemēram, ka rezultātu rādītāji būs ietverti tikai vienos MK noteikumos (norādīt precīzi kuros) un tml.;- kādas atbalstāmās nozares tiek saprastas ar MK noteikumu 25.3.apakšpunku. | **Ņemts vērā** | Anotācijas I. nodaļas “Tiesību akta projekta izstrādes nepieciešamība” 2. punkts |
|  | Anotācija | **Tieslietu ministrija**Ņemot vērā noteikumu projekta 24. punktā noteikto, ka noteikumu projekta ietvaros atbalstu sniedz saskaņā ar Eiropas Komisijas 2013. gada 18. decembra Regulas (ES) Nr. 1407/2013 par Līguma par Eiropas Savienības darbību 107. un 108. panta piemērošanu *de minimis* atbalstam (turpmāk – *de minimis* regula) un normatīvajiem aktiem par *de minimis* atbalsta uzskaites un piešķiršanas kārtību, lūdzam izvērtēt noteikumu projekta 25.1.-25.4. apakšpunkta nepieciešamību un izvērtēt iespēju tos svītrot. Vēršam uzmanību, ka *de minimis* regulas normas ir tieši piemērojamas un nav nepieciešams uz atsevišķām regulas normām atsaukties nacionālajā normatīvajā aktā, jo tā potenciāli var tikt apgrūtināta visu regulas normu tieša un korekta piemērošana. Vēršam uzmanību arī uz to, ka noteikumu projekta pielikuma 2.12. kritērijs paredz vērtēt projekta iesnieguma iesniedzēja atbilstību *de minimis* regulas nosacījumiem, nevis noteikumu projektam. Gadījumā, ja nacionālā regulējuma lielākai skaidrībai nepieciešamas atsauces uz konkrētām *de minimis* regulas normām, lūdzam precizēt noteikumu projekta anotācijas V sadaļas 1. tabulu atbilstoši Ministru kabineta 2009. gada 15. decembra instrukcijas Nr. 19 "Tiesību akta projekta sākotnējās ietekmes izvērtēšanas kārtība" VI nodaļai. | **Ņemts vērā**Izvērtējot noteikumu projekta 23.1.-23.4. apakšpunkta nepieciešamību, secinām, ka šie noteikumu projekta apakšpunkti ir saglabājami, jo īpaši tad, ja normu piemērošanā tiek paredzētas izvēles iespējas. Piemēram, papildus atvieglojumi maziem un vidējiem uzņēmumiem, kurus var piemērot vai nepiemērot pēc dalībvalsts izvēles, vai valsts atbalsta kumulācija, kuru var paredzēt atbalsta programmā.Aizpildīta Anotācijas V. sadaļas 1. un 2. tabula. | Anotācijas V. Nodaļas “Tiesību akta projekta atbilstība Latvijas Republikas starptautiskajām saistībām” 1. un 2. tabula |
|  | Viss Ministru kabineta noteikumu projekts | **Finanšu ministrija**Lai nodrošinātu regulējuma skaidru un nepārprotamu uztveramību, nepieciešams regulējumu, kas attiecināms uz vienu programmas jomu, noteikt vienuviet, nevis vairākos MK noteikumos. Vēršam uzmanību, ka tas, ka neliela apjoma grantu shēmas atklātā konkursa regulējums ir ietverts vairākos MK noteikumos, varētu apgrūtināt regulējuma uztveramību normatīvā akta piemērotājam un attiecīgi radīt pārpratumus ar dažādām negatīvām sekām. Piemēram, nav skaidrs kas un kā veiks projektu iesniegumu atlasi, slēgs projekta līgumus un tml., kā arī kādi ir neliela apjoma grantu shēmas apsaimniekotāja pienākumi. Līdz ar to lūdzam visu regulējumu, t. sk. informāciju par neliela apjoma grantu shēmas apsaimniekotāju, ietvert vienā MK noteikumu projektā, kā arī šāda regulējuma pamatojumu ietvert MK noteikumu projekta anotācijā; | **Panākta vienošanās saskaņošanas laikā**Anotācijas I. sadaļas 2. punktā papildināts skaidrojums, kāpēc atsevišķi jautājumi attiecībā uz neliela apjoma grantu shēmas un atklātā konkursa īstenošanu noteikti Ministru kabineta noteikumu projektā “Eiropas Ekonomikas zonas finanšu instrumenta 2014. – 2021. gada perioda programmas “Vietējā attīstība, nabadzības mazināšana un kultūras sadarbība” vispārīgie un iepriekš noteikto projektu īstenošanas noteikumi” (turpmāk – programmas īstenošanas noteikumi). Papildus skaidrojam, ka programmas īstenošanas noteikumi nosaka programmas mērķi, kopējo pieejamo finansējumu, programmā sasniedzamos rezultātus, programmas apsaimniekotāju, kā arī programmas partneri un neliela apjoma grantu shēmas apsaimniekotāju, un to pienākumus. Savukārt šis noteikumu projekts nosaka konkrēti neliela apjoma grantu shēmas atklātā projektu iesniegumu konkursa īstenošanas noteikumus, kas attiecas uz projekta iesnieguma iesniedzēju un līdzfinansējuma saņēmēju, un ir tikai daļa no programmas ietvara.  | Viss Ministru kabineta noteikumu projektsAnotācijas I. nodaļas “Tiesību akta projekta izstrādes nepieciešamība” 2. punkts |
|  | 2. Grantu shēmas mērķis ir veicināt nodarbinātību Latgales reģionā, atbalstot šo noteikumu 13. punktā minētos komersantus jaunu ideju īstenošanā. | **Finanšu ministrija**Papildināt MK noteikumu projekta 2.punktu ar vārdiem “šo MK noteikumu 17.punkta izpratnē” pēc vārdiem “atbalstot uzņēmējus”, lai būtu viennozīmīgi skaidri saprotams, kas tiek saprasts ar uzņēmējiem. Kā arī ielikt 2.punktā atsauci uz Komerclikuma 1.pantā ietverto komersanta definējumu atbilstoši citur MK noteikumu projektā lietotajam komersanta jēdzienam. | **Ņemts vērā** Punkts precizēts, ietverot atsauci uz šo noteikumu projekta 13. punktu. Atsauce uz Komerclikuma 1. pantā ietverto komersanta definējumu netiek ietverta, jo noteikumu projektā attiecībā uz komersantu tiek lietots plašāks tvērums, proti, projekta iesnieguma iesniedzējs var būt arī fiziska persona, kas ir reģistrējusies kā saimnieciskās darbības veicējs Valsts ieņēmumu dienestā, nevis Komercreģistrā. | 2. Grantu shēmas mērķis ir veicināt nodarbinātību Latgales reģionā, atbalstot šo noteikumu 13. punktā minētos projektu iesniegumu iesniedzējus jaunu ideju īstenošanā.Anotācijas I. nodaļas “Tiesību akta projekta izstrādes nepieciešamība” 2. punkts |
|  | 3. Šo noteikumu izpratnē Latgales reģionu veido Latgales statistiskajā reģionā ietilpstošās administratīvi teritoriālās vienības. | **Tieslietu ministrija**Saskaņā ar noteikumu projekta 3. punktā paredzēto noteikumu projekta izpratnē “Latgales reģionu veido Latgales statistiskajā reģionā ietilpstošās administratīvi teritoriālās vienības”. Vēršam uzmanību, ka Ministru kabineta 2004. gada 28. aprīļa rīkojumā Nr. 271 “Par Latvijas Republikas statistiskajiem reģioniem un tajos ietilpstošajām administratīvajām vienībām” un Ministru kabineta 2009. gada 5. maijā noteikumos Nr. 391 “Noteikumi par plānošanas reģionu teritorijām” definētais Latgales plānošanas reģionā un Latgales statistiskā reģionā ietilpstošo administratīvi teritoriālo vienību uzskaitījums ir identisks. Līdz ar to lūdzam izvērtēt noteikumu projekta 3. punkta nepieciešamību. Ja atsauce uz Latgales statistisko reģionu nepieciešama grantu shēmas efektīvākai īstenošanai, ierosinām apsvērt skaidrojuma par Latgales statistisko reģionu ietveršanu noteikumu projekta anotācijā. | **Ņemts vērā** | Svītrots.Anotācijas I. nodaļas “Tiesību akta projekta izstrādes nepieciešamība” 2. punkts |
|  | 6. Grantu shēmas ietvaros atbalsta projektu, kurā īsteno jaunu ideju un rada vismaz vienu jaunu darba vietu projekta īstenošanas nozarē. | **Finanšu ministrija**Papildināt MK noteikumu projekta 6. punktu ar vārdiem “kas atbilst šo noteikumu pielikumā minētajiem projektu iesniegumu vērtēšanas kritērijiem un” pēc vārdiem “atbalsta projektu”, lai būtu viennozīmīgi saprotams, kāds projekta iesniegums var tikt atbalstīts.**Tieslietu ministrija**Saskaņā ar noteikumu projekta 6. punktu “grantu shēmas ietvaros atbalsta projektu, kurā īsteno jaunu ideju un rada vismaz vienu jaunu darba vietu projekta īstenošanas nozarē”. Lūdzam izvērtēt nepieciešamību svītrot vārdus “projekta īstenošanas nozarē”, ņemot vērā, ka noteikumu projekts (21. punkts) uzskaita nozares, kurās projekta iesniegumu nevar iesniegt, savukārt atbalstāmas projekta nozares noteikumu projektā netiek identificētas. Ievērojot minēto, vārdi “projekta īstenošanas nozarē” noteikumu projekta 6. punktā ir lieki. | **Ņemts vērā** | 5. Grantu shēmas ietvaros atbalsta projektu, kas atbilst šo noteikumu pielikumā minētajiem projektu iesnieguma vērtēšanas kritērijiem, un kurā īsteno jaunu ideju un rada vismaz vienu jaunu darba vietu Latgales reģionā. |
|  | 7. Šo noteikumu izpratnē ar jaunu ideju īstenošanu saprot ieguldījumus, kuri plānoti:7.1. pakalpojumu sniegšanā:7.1.1. efektivitātes pieaugumam;7.1.2. pakalpojumu daudzveidošanai ar pakalpojumiem, kuri esošās saimnieciskās darbības ietvaros iepriekš nav sniegti;7.2. produktu ražošanā:7.2.1. ražošanas jaudas pieaugumam;7.2.2. produkcijas daudzveidošanai ar produktiem, kuri esošās saimnieciskās darbības ietvaros iepriekš nav ražoti vai ražošanas procesu būtisku maiņu. 9. Projekta ietvaros jaunu ideju īstenošanai ir atbalstāmas šādas darbības:9.1. jaunu produktu un pakalpojumu radīšana;9.2. pakalpojumu efektivitātes un ražošanas jaudas paaugstināšana;9.3. darbinieku produktivitātes kāpināšana. | **Tieslietu ministrija**Tiesiskās skaidrības nolūkos lūdzam izvērtēt iespēju apvienot noteikumu projekta 7. un 9. punktā ietverto tiesisko regulējumu, ietverot noteikumu projekta 7. punktā minētos nosacījumus noteikumu projekta 9. punktā minētajā projekta ietvaros atbalstāmo darbību regulējumā. Vēršam uzmanību, ka šobrīd noteikumu projekta 7. un 9. punktā ietvertais tiesiskais regulējums daļēji dublējas, vienlaikus neradot skaidru priekšstatu par programmas ietvaros atbalstāmo darbību loku. | **Ņemts vērā**Papildus norādām, lai radītu skaidru priekšstatu, noteikumu projektā ietvertas definīcijas, par to, kas ir jauna ideja un jaunas idejas īstenošanai atbalstāmās darbības. | 7. Šo noteikumu izpratnē jauna ideja ir:7.1. jaunu produktu vai pakalpojumu radīšana;7.2. esošu produktu uzlabošana, ražošanas jaudas vai ražošanas procesu būtiska maiņa; 7.3. esošu pakalpojumu efektivitātes uzlabošana. 8. Jaunu ideju īstenošanai ir atbalstāmas šādas darbības:8.1. ieguldījumi, kuri plānoti produktu ražošanā:8.1.1. ražošanas jaudas pieaugumam;8.1.2. produkcijas daudzveidošanai ar produktiem, kuri esošās komercdarbības ietvaros iepriekš nav ražoti;8.1.3. ražošanas procesu būtiskai maiņai;8.2. ieguldījumi, kuri plānoti pakalpojumu sniegšanā:8.2.1. efektivitātes pieaugumam;8.2.2. pakalpojumu daudzveidošanai ar pakalpojumiem, kuri esošās komercdarbības ietvaros iepriekš nav sniegti;8.3. darbinieku produktivitātes kāpināšana. |
|  | 10. Viena atbalstāmā projekta minimāli pieļaujamais programmas līdzfinansējums ir 5 000 *euro*, maksimāli pieļaujamais programmas līdzfinansējums ir 10 000 *euro*. | **Finanšu ministrija**Papildināt MK noteikumu projekta 10.punktu, ietverot tajā nosacījumu par atbalsta intensitāti, kas minēta MK noteikumu projekta 4.punktā. Tas nepieciešams, lai projekta iesnieguma iesniedzējam būtu viennozīmīgi saprotams, ka ir jāņem vērā arī atbalsta likme, kas noteikta MK noteikumu projekta 4.punktā. | **Ņemts vērā** | 9. Ievērojot šo noteikumu 3. punktā noteikto atbalsta intensitāti, viena atbalstāmā projekta minimāli pieļaujamais programmas līdzfinansējums ir 5 000 *euro*, maksimāli pieļaujamais programmas līdzfinansējums ir 10 000 *euro*. |
|  | 11. Projekta ietvaros ir attiecināmas šādas izmaksas:11.1. jaunu pamatlīdzekļu un programmnodrošinājuma iegādes izmaksas vai projekta laikā iegādāto pamatlīdzekļu nolietojuma daļa, kas atbilst projekta ilgumam un faktiskā lietojuma apjomam;11.2. patentu, licenču, autortiesību un preču zīmju saņemšanas vai izmantošanas izmaksas, kas ir tieši saistītas ar projekta īstenošanu un nepārsniedz 10 procentus no projekta kopējām attiecināmajām izmaksām;11.3. maksa par darbinieku dalību mācībās projekta mērķu sasniegšanai, ja par to sekmīgu apguvi tiek saņemts sertifikāts vai apliecinājums, un nepārsniedzot 10 procentus no projekta kopējām attiecināmajām izmaksām.12. Attiecināms ir pievienotās vērtības nodoklis, ja nav tiesību to atskaitīt no valsts budžetā maksājamās nodokļu summas kā priekšnodokli normatīvajos aktos par pievienotās vērtības nodokli noteiktajā kārtībā.13. Attiecināms ir tikai tādu pamatlīdzekļu un programmnodrošinājuma iegādes, kas tieši saistītas ar konkrētā projekta mērķu sasniegšanu.16. Ja projektā ir attiecināmās izmaksas, kas atbilst pilnai pamatlīdzekļa pirkšanas cenai, tad līdzfinansējuma saņēmējs:16.1. patur attiecīgo pamatlīdzekli savā īpašumā un norāda grāmatvedības uzskaitē vismaz piecus gadus pēc projekta noslēguma pārskata apstiprināšanas un šajā laikposmā turpina to izmantot, veicinot projekta mērķu sasniegšanu;16.2. apdrošina attiecīgo pamatlīdzekli pret zaudējumiem (piemēram, ugunsgrēku, zādzību, citiem parasti apdrošināmiem riskiem) gan projekta īstenošanas laikā, gan vismaz piecus gadus pēc projekta noslēguma pārskata apstiprināšanas;16.3. paredz atbilstošus resursus pamatlīdzekļa tehniskajai apkopei vismaz piecus gadus pēc projekta noslēguma pārskata apstiprināšanas. Resursiem jābūt pietiekamiem, lai nodrošinātu pamatlīdzekļa darbību pilnā apjomā ražošanas vai pakalpojumu sniegšanai. | **Tieslietu ministrija**Lūdzam apvienot noteikumu projekta 11. un 12. punktu, uzskaitot visas projekta attiecināmās izmaksas vienā noteikumu projekta vienībā. Tāpat lūdzam apvienot noteikumu projekta 13. un 15. punktu, nodrošinot, ka projekta izmaksu attiecināmības noteikumi ir apvienoti vienā noteikumu projekta vienībā, ir pārskatāmi un izklāstīti loģiskā secībā.Lūdzam skaidrot, vai noteikumu projekta 11. punktā minētais “projekta ilgums” ir tas pats, kas noteikumu projekta 15. punktā definētais “projekta izmaksu attiecināmības periods”, un nepieciešamības gadījumā precizēt noteikumu projektu. Vēršam uzmanību, ka šobrīd noteikumu projekta 11. punkta nosacījums, ka attiecināmas ir “jaunu pamatlīdzekļu un programmnodrošinājuma iegādes izmaksas vai projekta laikā iegādāto pamatlīdzekļu nolietojuma daļa, *kas atbilst projekta ilgumam* un faktiskā lietojuma apjomam”, nav viennozīmīgi skaidrs. | **Ņemts vērā**Apvienoti noteikumu projekta 11. un 16. punkts, svītrots 12. un 13. punkts. | 10. Projekta ietvaros ir attiecināmas šādas izmaksas:10.1. jaunu pamatlīdzekļu iegādes izmaksas pilnā apmērā, ja līdzfinansējuma saņēmējs:10.1.1. patur attiecīgo pamatlīdzekli savā īpašumā un norāda grāmatvedības uzskaitē vismaz piecus gadus pēc projekta noslēguma pārskata apstiprināšanas un šajā laikposmā turpina to izmantot, veicinot projekta mērķu sasniegšanu;10.1.2. apdrošina attiecīgo pamatlīdzekli pret zaudējumiem (piemēram, ugunsgrēku, zādzību, citiem parasti apdrošināmiem riskiem) gan projekta īstenošanas laikā, gan vismaz piecus gadus pēc projekta noslēguma pārskata apstiprināšanas;10.1.3. paredz atbilstošus resursus attiecīgā pamatlīdzekļa tehniskajai apkopei vismaz piecus gadus pēc projekta noslēguma pārskata apstiprināšanas. Resursiem jābūt pietiekamiem, lai nodrošinātu pamatlīdzekļa darbību pilnā apjomā ražošanas nodrošināšanai vai pakalpojumu sniegšanai.10.2. projekta laikā iegādāto programmnodrošinājumu un pamatlīdzekļu nolietojuma daļa, kas atbilst projekta izmaksu attiecināmības periodam un faktiskā lietojuma apjomam;10.3. patentu, licenču, autortiesību un preču zīmju saņemšanas vai izmantošanas izmaksas, kas ir tieši saistītas ar projekta īstenošanu un nepārsniedz 10 procentus no projekta kopējām attiecināmajām izmaksām;10.4. maksa par darbinieku dalību mācībās projekta mērķu sasniegšanai, nepārsniedzot 10 procentus no projekta kopējām attiecināmajām izmaksām, un ja par to sekmīgu apguvi tiek saņemts sertifikāts vai apliecinājums;10.5. zvērināta revidenta vai zvērinātu revidentu komercsabiedrības pakalpojumu izmaksas vai iekšējā audita struktūrvienības izmaksas, ja piesaistīts partneris, kas nav reģistrēts Latvijas Republikā. |
|  | 11.4. tās ir veiktas, ievērojot publiskā iepirkuma tiesisko regulējumu | **Finanšu ministrija (atkārtotā saskaņošana)**Šobrīd MK noteikumu 11.4.apakšpunts nosaka, ka projekta ietvaros izmaksas ir attiecināmas, ja tās ir veiktas, ievērojot publiskā iepirkuma tiesisko regulējumu. Lai nodrošinātu komercdarbības nosacījumu ievērošanu arī uz procedūrām, kas nav pieminētas publiskā iepirkuma tiesisko regulējumā, bet ir ārpus publiskā iepirkuma tiesisko regulējuma tvēruma, lūdzam noteikumu 11.4.apakšpunktu papildināt ar vārdiem: “[..] ievērojot pārredzamu, nediskriminējošu, beznosacījumu un konkurenci nodrošinošu procedūru.” | **Ņemts vērā** | 11.4. tās ir veiktas, ievērojot publiskā iepirkuma tiesisko regulējumu un nodrošina pārredzamu, nediskriminējošu, beznosacījumu un konkurenci nodrošinošu procedūru |
|  | 12. Attiecināms ir pievienotās vērtības nodoklis, ja nav tiesību to atskaitīt no valsts budžetā maksājamās nodokļu summas kā priekšnodokli normatīvajos aktos par pievienotās vērtības nodokli noteiktajā kārtībā. | **Finanšu ministrija**Lai nodrošinātu juridiski korektu šī punkta redakciju, izteikt MK noteikumu projekta 12.punktu šādā redakcijā: “Pievienotās vērtības nodokļa maksājumi, kas tiešā veidā saistīti ar projektu, ir attiecināmās izmaksas, ja tos nevar atgūt atbilstoši normatīvajiem aktiem par pievienotās vērtības nodokli”. | **Panākta vienošanās saskaņošanas laikā**Tiesiskās skaidrības nolūkos noteikumu projekta punkts svītrots, ņemot vērā, ka atgūstamais pievienotās vērtības nodoklis nav attiecināms no projekta izdevumiem, saskaņā ar noteikumu projekta 12.5. punktu. | Svītrots. |
|  | 14.9. visi maksājumi (tai skaitā avansa maksājumi) un izdevumi par faktiski veiktajām piegādēm, izpildītajiem darbiem un pakalpojumiem, kas veikti ārpus projekta līgumā noteiktā izdevumu attiecināmības perioda. | **Finanšu ministrija** Lai projekta iesnieguma iesniedzējam būtu viennozīmīgi skaidri saprotami izdevumu attiecināmības nosacījumi, papildināt MK noteikumu projekta 14.9.apakšpunktu ar vārdiem “ievērojot MK noteikumu projekta 15.apakšpunktā noteikto” pēc vārdiem “izdevumu attiecināmības perioda”. | **Ņemts vērā** | 12.9. visi maksājumi, tai skaitā avansa maksājumi un izdevumi par faktiski veiktajām piegādēm, izpildītajiem darbiem un pakalpojumiem, kas veikti ārpus projekta līgumā noteiktā izdevumu attiecināmības perioda, ievērojot šo noteikumu 11.1. apakšpunktā noteikto. |
|  | 16. Ja projektā ir attiecināmās izmaksas, kas atbilst pilnai pamatlīdzekļa pirkšanas cenai, tad līdzfinansējuma saņēmējs:16.1. patur attiecīgo pamatlīdzekli savā īpašumā un norāda grāmatvedības uzskaitē vismaz piecus gadus pēc projekta noslēguma pārskata apstiprināšanas un šajā laikposmā turpina to izmantot, veicinot projekta mērķu sasniegšanu;16.2. apdrošina attiecīgo pamatlīdzekli pret zaudējumiem (piemēram, ugunsgrēku, zādzību, citiem parasti apdrošināmiem riskiem) gan projekta īstenošanas laikā, gan vismaz piecus gadus pēc projekta noslēguma pārskata apstiprināšanas;16.3. paredz atbilstošus resursus pamatlīdzekļa tehniskajai apkopei vismaz piecus gadus pēc projekta noslēguma pārskata apstiprināšanas. Resursiem jābūt pietiekamiem, lai nodrošinātu pamatlīdzekļa darbību pilnā apjomā ražošanas vai pakalpojumu sniegšanai. | **Finanšu ministrija**Svītrot MK noteikumu projekta 16. punktu, jo tā saturs par pamatlīdzekļu pēcuzraudzības nosacījumu ievērošanu ir jāatrunā projekta līgumā. Vienlaikus lūdzam projekta līgumā nodrošināt pēcuzraudzības nosacījumu precīzu redakciju atbilstību donorvalstu noteikumu 8.3.panta 2.punktam | **Panākta vienošanās saskaņošanas laikā**Tiesiskās skaidrības nolūkos, nodrošinot, ka pamatlīdzekļu iegādes izmaksu nosacījumi ir apvienoti vienā noteikumu projekta vienībā, šo noteikumu projekta 16. punkts apvienots ar 11. punktu.Papildus skaidrojam, ka pamatlīdzekļu pēcuzraudzības nosacījumus ir svarīgi iekļaut gan noteikumu projektā, gan projekta līgumā, lai potenciālie projektu iesniegumu iesniedzēji varētu izvērtēt atšķirības un nosacījumus, kādi ir jānodrošina, iekļaujot attiecināmajās izmaksās pilnu pamatlīdzekļu iegādes vērtību, vai arī piemērojot tikai nolietojumu. | 10. Projekta ietvaros ir attiecināmas šādas izmaksas:10.1. jaunu pamatlīdzekļu iegādes izmaksas pilnā apmērā, ja līdzfinansējuma saņēmējs:10.1.1. patur attiecīgo pamatlīdzekli savā īpašumā un norāda grāmatvedības uzskaitē vismaz piecus gadus pēc projekta noslēguma pārskata apstiprināšanas un šajā laikposmā turpina to izmantot, veicinot projekta mērķu sasniegšanu;10.1.2. apdrošina attiecīgo pamatlīdzekli pret zaudējumiem (piemēram, ugunsgrēku, zādzību, citiem parasti apdrošināmiem riskiem) gan projekta īstenošanas laikā, gan vismaz piecus gadus pēc projekta noslēguma pārskata apstiprināšanas;10.1.3. paredz atbilstošus resursus attiecīgā pamatlīdzekļa tehniskajai apkopei vismaz piecus gadus pēc projekta noslēguma pārskata apstiprināšanas. Resursiem jābūt pietiekamiem, lai nodrošinātu pamatlīdzekļa darbību pilnā apjomā ražošanas nodrošināšanai vai pakalpojumu sniegšanai.10.2. projekta laikā iegādāto programmnodrošinājumu un pamatlīdzekļu nolietojuma daļa, kas atbilst projekta izmaksu attiecināmības periodam un faktiskā lietojuma apjomam;10.3. patentu, licenču, autortiesību un preču zīmju saņemšanas vai izmantošanas izmaksas, kas ir tieši saistītas ar projekta īstenošanu un nepārsniedz 10 procentus no projekta kopējām attiecināmajām izmaksām;10.4. maksa par darbinieku dalību mācībās projekta mērķu sasniegšanai, nepārsniedzot 10 procentus no projekta kopējām attiecināmajām izmaksām, un ja par to sekmīgu apguvi tiek saņemts sertifikāts vai apliecinājums;10.5. zvērināta revidenta vai zvērinātu revidentu komercsabiedrības pakalpojumu izmaksas vai iekšējā audita struktūrvienības izmaksas, ja piesaistīts partneris, kas nav reģistrēts Latvijas Republikā. |
|  | 17.1. jebkura fiziska persona, kas reģistrējusies kā saimnieciskās darbības veicējs saskaņā ar likumu “Par valsts sociālo apdrošināšanu” un kuras dzīvesvieta ir deklarēta Latgales reģionā, kā arī individuālais komersants vai juridiska persona, kas saimniecisko darbību veic juridiskajā adresē vai Valsts ieņēmumu dienestā reģistrētā struktūrvienībā, kura atrodas Latgales reģionā, ja atbalsta pretendents atbilst mikrouzņēmuma vai maza uzņēmuma statusam atbilstoši šādiem nosacījumiem: […] | **Finanšu ministrija**Dzēst normu MK noteikumu projekta 17.1.punktā par obligātu dzīves vietas deklarēšanu, jo pašvaldības mērķis ir, sniedzot atbalstu, veicināt uzņēmējdarbību savā teritorijā, taču tas, vai pretendents veiks saimniecisko darbību konkrētā teritorijā vai citā, nav atkarīgs no viņa deklarētās dzīvesvietas adreses. Skaidrojam, ka deklarētā adrese ir adrese, kuru iedzīvotājs izmanto oficiālai saziņai un neliecina, kur faktiski uzņēmums vai fiziska persona veic saimniecisko darbību un rada jaunas darba vietas. Līdz ar to nav pamatoti ierobežot pretendentu iesniedzēju loku ar deklarēto dzīvesvietu, jo no tā nav atkarīga saimnieciskās darbības veikšanas vietas. MK noteikumos ietverot teritoriālās piesaistes kritērijus, tie potenciāli norāda uz iespējamu Līguma par Eiropas Savienības darbību (LESD) IV sadaļas 2. nodaļā “Tiesības veikt uzņēmējdarbību”, jo sevišķi, 49. pantā noteikto pamatprincipu „brīvība veikt uzņēmējdarbību” un „pakalpojumu sniegšanas brīvība” pārkāpumu, jo nav pieļaujams ierobežot kādas dalībvalsts pilsoņu brīvību veikt uzņēmējdarbību citā valstī, kā arī radīt kādas priekšrocības konkrētas dalībvalsts uzņēmējiem salīdzinājumā ar citu dalībvalstu pilsoņiem. Prasība par deklarēto dzīvesvietu konkrētā novada teritorijā vērtējama kā nesamērīga. Atbalsta sniedzējs varētu prasīt, lai atbalsta pretendents – saimniecisko darbību veic novada administratīvajā teritorijā, kā tas ir minēts noteikumu 20.1.punktā, ka projekta aktivitātes jāveic Latgales reģionā. Ņemot vērā šajā iebildumā pausto, lūdzam precizēt arī anotācijas I sadaļas 2.punktā esošo informāciju par fiziskās personas deklarēto adresi. | **Ņemts vērā** | 13. Projekta iesnieguma iesniedzējs ir jebkura fiziska persona, kas reģistrējusies kā saimnieciskās darbības veicējs saskaņā ar likumu “Par valsts sociālo apdrošināšanu” un saimniecisko darbību veic Latgales reģionā, kā arī individuālais komersants vai juridiska persona, kas komercdarbību veic juridiskajā adresē vai Valsts ieņēmumu dienestā reģistrētā struktūrvienībā, kura atrodas Latgales reģionā, ja atbalsta pretendents atbilst mikrouzņēmuma vai maza uzņēmuma statusam atbilstoši šādiem nosacījumiem: […] |
|  | 16.3. jebkura valsts vai privāta struktūra, komerciāla vai nekomerciāla, kā arī nevalstiskā sektora organizācija donorvalstīs un Eiropas Ekonomikas zonas finanšu instrumenta saņēmējvalstīs (Bulgārijas, Čehijas, Grieķijas, Horvātijas, Igaunijas, Kipras, Lietuvas, Maltas, Polijas, Portugāles, Rumānijas, Slovākijas, Slovēnijas un Ungārijas), vai ārpus Eiropas Ekonomikas zonas, ja tai ir kopīga robeža ar Latvijas Republiku. | **Finanšu ministrija**Precizēt MK noteikumu projekta 19.punkta redakciju par projekta partneriem atbilstoši programmas līguma II pielikuma 2.1.apakšpunktam un donorvalstu noteikumu 7.2.2.apakšpunktam, to nesašaurinot, un ietvert attiecīgu skaidrojumu anotācijā.**Finanšu ministrija (atkārtota saskaņošana)**Daļēji precizētā MK noteikumu projekta 16.punkta redakcija pēc būtības neatbilst spēkā esoša programmas līguma (turpmāk - PL) II pielikuma 2.1.apakšpunktam (t.i. neatbilst donorvalstu noteikumu 7.2.2.apakšpunktam). Attiecīgi nevaram atbalstīt MK noteikumu projekta 16.punkta redakciju par projekta partneriem. Atkārtoti lūdzam to precizēt, nodrošinot atbilstību iepriekš minētajam programmas līgumam. | **Ņemts vērā** | 16.3. jebkura valsts vai privāta struktūra, komerciāla vai nekomerciāla, kā arī nevalstiskā sektora organizācija donorvalstīs un Eiropas Ekonomikas zonas finanšu instrumenta saņēmējvalstīs (Bulgārijas, Čehijas, Grieķijas, Horvātijas, Igaunijas, Kipras, Lietuvas, Maltas, Polijas, Portugāles, Rumānijas, Slovākijas, Slovēnijas un Ungārijas), vai ārpus Eiropas Ekonomikas zonas, ja tai ir kopīga robeža ar Latvijas Republiku, vai jebkura starptautiska organizācija vai tās aģentūra. |
|  | 20.3. projekta iesniegums ir iesniegts paziņojumā par projektu iesniegumu atlases izsludināšanu noteiktajā termiņā. | **Finanšu ministrija**Svītrot MK noteikumu projekta 20.3.apakšpunktu, jo atbilstoši MK 2018. gada 13. novembra noteikumu Nr.683 “Eiropas Ekonomikas zonas finanšu instrumenta un Norvēģijas finanšu instrumenta 2014.–2021. gada perioda vadības noteikumi” (turpmāk - MK noteikumi Nr.683) 8.8.punktam, projektu iesniegumu iesniegšanas sākuma un beigu termiņš jānorāda projektu iesniegumu atlases nolikumā | **Ņemts vērā** | Svītrots. |
|  | 22. Projekta iesnieguma iesniedzējs sagatavo un iesniedz projekta iesniegumu atbilstoši grantu shēmas projektu iesniegumu atlases nolikuma prasībām un šo noteikumu pielikumā minētajiem projektu iesniegumu vērtēšanas kritērijiem. | **Finanšu ministrija**Papildināt MK noteikumu projekta 22.punktā ar vārdiem “grantu shēmas apsaimniekotājam” pēc vārdiem “iesniedz projekta iesniegumu” un papildināt ar vārdiem “grantu shēmas apsaimniekotājs izvērtē iesniegto projekta iesniegumu atbilstoši” pēc vārdiem “atlases nolikuma prasībām” | **Ņemts vērā** | 19. Projekta iesnieguma iesniedzējs sagatavo un iesniedz projekta iesniegumu grantu shēmas apsaimniekotājam atbilstoši grantu shēmas projektu iesniegumu atlases nolikuma prasībām. Grantu shēmas apsaimniekotājs izvērtē iesniegto projekta iesniegumu atbilstoši šo noteikumu pielikumā minētajiem projektu iesniegumu vērtēšanas kritērijiem. |
|  | 23.2. līdzfinansējuma saņēmējs projekta ietvaros izveidotās vai iegādātās vērtības vairs neizmanto projektā paredzētajiem mērķiem; | **Finanšu ministrija**Papildināt MK noteikumu projekta 23.2.apakšpunktu par grantu shēmas apsaimniekotāja tiesībām vienpusēji atkāpties no projekta līguma ar termiņu, kādā līdzfinansējuma saņēmējs projekta ietvaros izveidotās vai iegādātās vērtības var izmantot tikai projektā paredzētajiem mērķiem, kā arī atbilstoši lūdzam šo nosacījumu skaidrot anotācijā | **Ņemts vērā** | 20.2. līdzfinansējuma saņēmējs projekta īstenošanas laikā un piecus gadus pēc projekta noslēguma pārskata apstiprināšanas projekta ietvaros izveidotās vai iegādātās vērtības vairs neizmanto projektā paredzētajiem mērķiem; |
|  | 25.2. ievērojot Komisijas regulas Nr. 1407/2013 5. panta 1. un 2. punktu, *de minimis* atbalstu drīkst kumulēt ar citu *de minimis* atbalstu līdz Komisijas regulas Nr. 1407/2013 3. panta 2. punktā vai citās *de minimis* regulās noteiktajiem attiecīgajiem robežlielumiem un drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta citā valsts atbalsta programmā vai Eiropas Komisijas lēmumā. | **Finanšu ministrija**Ņemot vērā, ka pasākums satur kumulācijas pieļāvumu, lūdzam MK noteikumu projekta IV. sadaļu papildināt ar nosacījumu, kādus dokumentus atbalsta saņēmējam būs jāiesniedz, lai atbalsta sniedzējs spētu pārliecināties par korektu kumulācijas nosacījumu ievērošanu. Proti, papildināt, ka atbalsta saņēmējam ir jāiesniedz visa informācija par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto/piešķirto atbalsta summu. | **Ņemts vērā** | 22.2. ievērojot Komisijas regulas Nr. 1407/2013 5. panta 1. un 2. punktu, *de minimis* atbalstu drīkst kumulēt ar citu *de minimis* atbalstu līdz Komisijas regulas Nr. 1407/2013 3. panta 2. punktā vai citās *de minimis* regulās noteiktajiem attiecīgajiem robežlielumiem un drīkst kumulēt ar citu valsts atbalstu attiecībā uz vienām un tām pašām attiecināmajām izmaksām vai citu valsts atbalstu tam pašam riska finansējuma pasākumam, ja netiek pārsniegta attiecīgā maksimālā atbalsta intensitāte vai atbalsta summa, kāda noteikta citā valsts atbalsta programmā vai Eiropas Komisijas lēmumā. Atbalsta kumulēšanas gadījumā ar valsts atbalstu, ko tiešo finanšu instrumentu veidā sniedz par tām pašām attiecināmajām izmaksām, līdzfinansējuma saņēmējs iesniedz grantu shēmas apsaimniekotājam informāciju par plānoto un piešķirto atbalstu par tām pašām attiecināmajām izmaksām, norādot atbalsta piešķiršanas datumu, atbalsta sniedzēju, atbalsta pasākumu un plānoto vai piešķirto atbalsta summu;  |
|  | 25.5. līdzfinansējuma saņēmējs vai projekta partneris nav grūtībās nonācis komersants. Grūtībās nonācis komersants ir tāds komersants, kuram ar tiesas spriedumu ir pasludināts maksātnespējas process, vai ar tiesas spriedumu tiek īstenots tiesiskās aizsardzības process, vai ar tiesas lēmumu tiek īstenots ārpustiesas tiesiskās aizsardzības process, tam uzsākta bankrota procedūra, piemērota sanācija vai mierizlīgums, vai tā saimnieciskā darbība ir izbeigta, vai tas atbilst valsts tiesību aktos noteiktajiem kritērijiem, lai tam pēc kreditoru pieprasījuma piemērotu maksātnespējas procedūru. | **Tieslietu ministrija**Lūdzam precizēt noteikumu projekta 25.5. apakšpunktā lietoto terminoloģiju atbilstoši Maksātnespējas likumā lietotajai, tai skaitā svītrojot norādi uz ārpustiesas tiesiskās aizsardzības procesu, jo tas nav patstāvīgs procesa veids, bet gan tiesiskās aizsardzības procesa paveids, kā arī svītrojot, precizējot vai arī skaidrojot atsauci uz sanāciju un mierizlīgumu, jo šādi maksātnespējas risinājumi nav paredzēti spēkā esošajā Maksātnespējas likumā. Šādi maksātnespējas risinājumi bija paredzēti Maksātnespējas likumā, kas bija spēkā līdz 2010. gada 31. oktobrim un likumā "Par uzņēmumu un uzņēmējsabiedrību maksātnespēju”. Tāpat lūdzam izvērtēt un noteikumu projekta anotācijā sniegt izvērstu skaidrojumu, kā atbilstoši noteikumu projekta 25.5. apakšpunktā minētajam praksē paredzēts pārliecināties, vai līdzfinansējuma saņēmējs atbilst valsts tiesību aktos noteiktiem kritērijiem, lai tam pēc kreditoru pieprasījuma piemērotu maksātnespējas procedūru, tādējādi atvieglojot noteikumu projekta 20.6. apakšpunkta piemērošanu praksē. | **Ņemts vērā**Skaidrojam, ka, lai pārliecinātos, par šo noteikumu 23.5. apakšpunktā minētajiem kritērijiem, praksē tiks izvērtēta līdzfinansējuma saņēmēja atbilstība Maksātnespējas likuma 57. pantā noteiktajām maksātnespējas pazīmēm, lai tam pēc kreditoru pieprasījuma piemērotu maksātnespējas procedūru.Daļēji informācija, kas nepieciešama augstāk minēto pazīmju noteikšanai ir pieejama publiskajās datu bāzēs, piemēram, Valsts ieņēmumu dienesta datu bāzē. | 17.3. projekta iesnieguma iesniedzējs nav grūtībās nonācis komercdarbības veicējs:17.3.1. komersantam ar tiesas spriedumu nav pasludināts maksātnespējas process vai netiek īstenots tiesiskās aizsardzības process, nav uzsākta bankrota procedūra, tā komercdarbība nav izbeigta vai tas neatbilst normatīvajos aktos noteiktajiem kritērijiem, lai tam pēc kreditoru pieprasījuma pieprasītu maksātnespējas procedūru;17.3.2. komersants uz projekta iesnieguma iesniegšanas dienu (ja komersants ir kapitālsabiedrība) uzkrāto zaudējumu dēļ nav zaudējis vairāk kā pusi no parakstītā kapitāla (uzkrātos zaudējumus atskaitot no rezervēm un visām pārējām pozīcijām, kuras pieņemts uzskatīt par daļu no komersanta pašu kapitāla, rodas negatīvs rezultāts, kas pārsniedz pusi no parakstītā kapitāla);17.3.3. komersants uz projekta iesnieguma iesniegšanas dienu (ja kādam no dalībniekiem ir neierobežota atbildība par komersanta parādsaistībām) uzkrāto zaudējumu dēļ nav zaudējis vairāk kā pusi no grāmatvedības uzskaitē uzrādītā kapitāla;17.3.4. komersants nav saņēmis glābšanas atbalstu un glābšanas atbalsta ietvaros saņemto aizdevumu nav atmaksājis vai nav atsaucis garantiju, vai nav saņēmis pārstrukturēšanas atbalstu, un uz to joprojām neattiecas pārstrukturēšanas plāns. |
|  | 24. Līdzfinansējuma saņēmējs, projekta partneris un grantu shēmas apsaimniekotājs datus par šo noteikumu ietvaros piešķirto de minimis atbalstu glabā 10 fiskālos gadus, sākot no atbalsta piešķiršanas brīža. | **Finanšu ministrija**Precizēt MK noteikumu projekta 27.punktu un iekļaut projekta līgumā nosacījumu par datu glabāšanu, nosakot, ka līdzfinansējuma saņēmējs un projekta partneris datus par piešķirto atbalstu glabā 10 gadus no atbalsta piešķiršanas brīža (MK noteikumu projekta 25.8. punkts) nevis no dienas, kurā saskaņā ar neliela apjoma grantu shēmu piešķirts pēdējais individuālais atbalsts vai atbilstoši programmas līguma 5.4.panta 2.punktam 5 gadus pēc programmas noslēguma pārskata apstiprināšanas (atkarībā no tā, kurš termiņš garāks).**Finanšu ministrija (atkārtotā saskaņošana)**Lūdzam precizēt MK noteikumu projekta 24.punktu tā, lai skaidrs, ka līdzfinansējuma saņēmējs un projekta partneris datus par piešķirto atbalstu glabā 10 gadus no atbalsta piešķiršanas brīža (MK noteikumu 22.7.punkts) vai atbilstoši programmas līguma 5.4.panta 2.punktam 5 gadus pēc programmas noslēguma pārskata apstiprināšanas (atkarībā no tā, kurš termiņš garāks); taču grantu shēmas apsaimniekotājs datus par šo noteikumu ietvaros piešķirto de minimis atbalstu glabā 10 fiskālos gadus no brīža, kad saskaņā ar neliela apjoma grantu shēmu piešķirts pēdējais individuālais atbalsts. Vienlaikus lūdzam papildināt anotācijas I sadaļas 2.punktu ar skaidrojumu, ka projekta līgumā tiks ietverts minētais nosacījums par datu glabāšanu. | **Ņemts vērā** | 24. Datus par šo noteikumu ietvaros piešķirto *de minimis* atbalstu glabā 10 fiskālos gadus:24.1. Līdzfinansējuma saņēmējs un projekta partneris - sākot no atbalsta piešķiršanas brīža;24.2. Grantu shēmas apsaimniekotājs - no brīža, kad saskaņā ar grantu shēmu piešķirts pēdējais individuālais atbalsts. |
|  | Pielikums | **Finanšu ministrija**Papildināt MK noteikuma projekta 1.pielikumā:- ietverto 2.4.kritēriju, nosakot, ka jaunajai darba vietai ir jābūt radītai Latgales reģionā;- 2.13.kritēriju un 2.14.kritēriju, lai būtu viennozīmīgi saprotams, kādi tieši MK noteikumi šajos kritērijos tiek saprasti. | **Ņemts vērā** | Pielikums |
|  | Pielikums | **Tieslietu ministrija**Saskaņā ar noteikumu projekta 6. punktu “grantu shēmas ietvaros atbalsta projektu, kurā īsteno jaunu ideju un rada vismaz vienu jaunu darba vietu projekta īstenošanas nozarē”. Noteikumu projekta 7. punktā skaidrots, kas uzskatāms par “jaunu ideju” šā noteikumu projekta izpratnē. Proti, saskaņā ar noteikumu projekta 7. punktu jauna ideja ir ieguldījums pakalpojuma efektivitātē vai daudzveidošanā, vai produktu ražošanas jaudas paaugstināšanā vai produkcijas daudzveidošanā. Tāpat arī no noteikumu projekta 9. punkta izriet, ka projekta ietvaros ir atbalstāma pakalpojumu efektivitātes un ražošanas jaudas paaugstināšana vai darbinieku produktivitātes kāpināšana.Savukārt saskaņā ar noteikumu projekta pielikumā iekļauto 2.5. vērtēšanas kritēriju projekta pieteikumu atlasē tiek vērtēts, vai “projekta ietvaros tiek izstrādāts jauns produkts vai pakalpojums atbilstoši Ministru kabineta noteikumos noteiktajam”. Norādām, ka minētais projekta iesniegumu vērtēšanas kritērijs šobrīd neatbilst noteikumu projekta 6., 7., 9., kā arī 20. punktā paredzētajiem noteikumiem, proti, ka projekts var būt vērsts arī uz esošu pakalpojumu sniegšanas vai produktu ražošanas efektivizāciju. Ievērojot minēto, lūdzam precizēt noteikumu projekta pielikuma 2.5. kritēriju vai arī noteikumu projekta II nodaļu, nodrošinot savstarpēju atbilstību. | **Ņemts vērā**Papildus norādām, lai radītu skaidru priekšstatu, noteikumu projektā ietvertas definīcijas, par to, kas ir jauna ideja un jaunas idejas īstenošanai atbalstāmās darbības.  | Pielikums |
|  | Pielikums | **Latvijas Pašvaldību savienība**LPS iebilduma pamatā ir konstatēts fakts, ka 3.4. vērtēšanas kritērijus var interpretēt dažādi. Kritēriju 3. sadaļā Kvalitātes kritēriji ir šāds punkts:3.4. Projekta iesnieguma iesniedzējs plāno īstenot projektu vietā: 3.4.1. pilsēta, kurā ir vairāk nekā 5000 iedzīvotāju – 0 punkti 3.4.2. lauku teritorijā vai pilsētā, kurā ir līdz 5000 (ieskaitot) iedzīvotāju – 5 punktiŅemot vērā, ka esošos normatīvos aktos nav viennozīmīgi definēts termins “lauku teritorija”, jo LR Apdzīvoto vietu likums šādu teritoriju nenosaka, savukārt, plānošanas dokumentu kontekstā MK Nr. 240 noteikts, ka lauku teritorija ir teritorija ārpus ciemiem, tad ir secināms ka ar šo kritēriju no dalības konkursā varētu tikt izslēgti lauku teritorijā ciemos esošie uzņēmēji. LPS lūdz precizēt Kvalitātes kritēriju 3.4. sadaļu. | **Ņemts vērā** | Pielikums |
|  |  |  |  |
|  | (paraksts\*) |

Piezīme. \* Dokumenta rekvizītu “paraksts” neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

|  |
| --- |
| (par projektu atbildīgās amatpersonas vārds un uzvārds) |
|  |
| (amats) |
|  |
| (tālruņa un faksa numurs) |
|  |
| (e-pasta adrese) |

Agnese Andžāne

Vides aizsardzības un reģionālās attīstības ministrijas

Attīstības instrumentu departamenta

Nacionālo un ārvalstu atbalsta instrumentu nodaļas vecākā eksperte

Tālrunis 67026469

agnese.andzane@varam.gov.lv